ORGANIZACIJA RADA ŠKOLE U ŠKOLSKOJ GODINI 2020./2021.

Nastava u novoj školskoj 2020./2021. godini za sve učenike 1.-8. razreda naše Škole počinje u ponedjeljak, 07. rujna 2020. godine, prema sljedećem rasporedu:

Matična škola u Kravarskom:

* 7,30 sati za učenike 1.-4. razreda
* 13,00 sati za učenike 5.-8. razreda

Područne škole:

* 7,30 sati PŠ Donji Hruševec
* 7,45 sati PŠ Gornji Hruševec
* 9,00 sati PŠ Kozjača.

Nastava će završiti poslije održana 2 sata razrednika.

Učenici putnici 1.-4. razreda Matične škole i područnih škola Gornji Hruševec i Donji Hruševec trebaju biti na svojim autobusnim stanicama u 6,50 sati, a učenici 5.-8. razreda u 12,20 sati.

Raspored učionica u Matičnoj školi u Kravarskom:

Razredna nastava:

* 1. razred učionica br. 3
* 2. razred učionica br. 6

Učenici 1. i 2. razreda ulaze u školu na sporedni ulaz (kod ulaza u dvoranu).

* 3. razred učionica br. 10
* 4. razred učionica br. 13

Učenici 3. i 4. razreda ulaze u školu na glavni ulaz.

Predmetna nastava:

* 5. razred učionica br. 5
* 8. razred učionica br. 2

Učenici 5. i 8. razreda ulaze u školu na sporedni ulaz (kod ulaza u dvoranu).

* 6. razred učionica br. 10
* 7.a razred učionica br. 8
* 7.b razred učionica br. 12.

Učenici 6., 7.a i 7.b razreda ulaze u školu na glavni ulaz.

Učenici neće morati nositi maske.

Prvi tjedan nastave učenici 1.-4. razreda imat će dnevno 4 sata.

Nastava se organizira u blok satovima.

Učenici ostaju u svojim učionicama, osim nastave TZK i informatike.

Prvi dan nastave u Školu mogu ući jedino roditelji 1.-ih razreda (obavezno ponijeti masku).

Roditelji u pravilu ne ulaze u Školu bez odobrenja ravnatelja. Učitelji i profesori koji imaju 1. sat nastave organizirano odvode učenike u njihove učionice.

Prehrana učenika

Od utorka, 08.09.2020. godine organizira se prehrana za sve učenike naše Škole. Cijena obroka je 7,00 kuna. Za učenike 1.-4. razreda prehranu plaća Općina Kravarsko. Učenici 5.-8. razreda koji se žele hraniti u školskoj kuhinji trebaju se u ponedjeljak javiti svom razredniku.

Konzumacija hrane u Matičnoj školi u Kravarskom bit će u blagovaoni (holu Škole) poštujući razmak između učenika. Jedan veliki odmor bit će za učenike koji se nalaze u prizemlju, a jedan za one na katu.

Roditelji će biti dužni prije polaska u školu i nakon dolaska kući izmjeriti tjelesnu temperaturu svome djetetu i o tome voditi evidenciju. U slučaju povišene tjelesne temperature neće slati dijete u školu, već će o tome telefonom obavijestiti svoju učiteljicu ili učitelja. U školu ne treba ići dijete koje ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa) i ako ima izrečenu mjeru samoizolacije ili ako je dijete zaraženo s COVID-19.

Udžbenici

Učenici naše Škole 1. dan nastave preuzet će udžbenike i Izjavu o preuzimanju udžbenika koju će potpisati roditelj (ponesite torbe).

Učenici će biti dužni na kraju nastavne godine vratiti udžbenike u uporabnom stanju.

Učenici će idući tjedan preuzeti po 2 platnene maske, koje je osigurala Zagrebačka županija. Prije uporabe maske je potrebno oprati i ispeglati.

Dragi učenici i roditelji,

ovu školsku godinu počinjemo u okolnostima vezanim uz epidemiju COVIDA-19. Stoga smo dužni svi mi pridržavati se predviđenih mjera i uputa koje će Vam objasniti vaši učitelji.

Najvažniji cilj nam je sačuvati zdravlje učenika, roditelja i ostalih ukućana, kao i djelatnika naše Škole.

Želim vam uspješan početak nove školske godine 2020./2021.

Nikola Tonković, v.d. ravnatelj OŠ Slavka Kolara, Kravarsko